ഹാമെസ് റൊഡ്രീഗസ് എവര്ട്ടണ് വിടുന്നു പ്രീമിയര് ലീഗ് ക്ലബ്ബായ എവര്ട്ടണ് വിടാന് തീരുമാനിച്ച കൊളംബിയന് സൂപ്പര് താരം ഹാമെസ് റൊഡ്രീഗസ് ഖത്തര് ക്ലബ്ബായ അല് റയ്യാനില് ചേര്ന്നേക്കുമെന്ന് സൂചന. ട്രാന്സ്ഫര് കാര്യത്തില് ഖത്തര് ക്ലബ്ബുമായി ചര്ച്ച നടത്താന് അദ്ദേഹം അങ്ങോട്ടേക്ക് പറന്നതായും ഉടന് തന്നെ ഇക്കാര്യത്തില് കൂടുതല് വ്യക്തത പുറത്ത് വരുമെന്നുമാണ് റിപ്പോര്ട്ടുകള്. കഴിഞ്ഞ വര്ഷം സ്പാനിഷ് ക്ലബ്ബായ റയല് മാഡ്രിഡില് നിന്ന് എവര്ട്ടണിലെത്തിയ റൊഡ്രീഗസ് രണ്ട് വര്ഷ കരാറായിരുന്നു ഇംഗ്ലീഷ് ക്ലബ്ബുമായി ഒപ്പുവെച്ചിരുന്നത്. ഒരു വര്ഷത്തേക്ക് കരാര് ദീര്ഘിപ്പിക്കാനുള്ള ഓപ്ഷനും എവര്ട്ടണുമായുള്ള റൊഡ്രീഗസിന്റെ കരാറില് ഉള്പ്പെടുത്തിയിരുന്നു. എന്നാല് ഇങ്ങനെയാണെങ്കിലും ഇക്കഴിഞ്ഞ സമ്മര് ട്രാന്സ്ഫര് ജാലകത്തില് ക്ലബ്ബ് വിടാന് താരം തീരുമാനിക്കുകയായിരുന്നു. താരവുമായി വേര്പിരിയാന് എവര്ട്ടണും തയ്യാറായിരുന്നുവെങ്കിലുംട്രാന്സ്ഫര് ജാലകം അവസാനിക്കുന്നതിന് മുന്നേ അനുയോജ്യമായ ഓഫര് എത്താതിരുന്നതിനാല് അദ്ദേഹത്തെ വില്ക്കാന് എവര്ട്ടണ് കഴിഞ്ഞില്ല. എന്നാല് ക്ലബ്ബ് വിടാന് തീരുമാനിച്ചുറപ്പിച്ച താരം ഈ സീസണില് ഇതു വരെ ഒരു തവണ പോലും എവര്ട്ടണിന്റെ മത്സരദിന സ്ക്വാഡില് ഇടം പിടിച്ചിട്ടുമില്ല.The post ഹാമെസ് റൊഡ്രീഗസ് എവര്ട്ടണ് വിടുന്നു first appeared on MalayalamExpressOnline.